钦定古今图书集成/明伦汇编/氏族典/第321卷 > 《廖用贤尚友录》 > 曾孝序
## 钦定古今图书集成/明伦汇编/氏族典/第321卷 > 《廖用贤尚友录》 > 曾孝序

按《宋史曾孝序传》：“孝序字逢原，泉州晋江人。以荫补
将作监主簿，监泰州海安盐仓，因家泰州，累官至知
青州。高宗即位，升延康殿学士。先是，临胊土兵赵晟
聚众为乱，孝序付将官王定兵捕之，失利而归。孝序
责以力战自赎，定乃以言撼败卒，夺门斩关入。孝序
出据厅事，瞋目骂之，遂与其子宣教郎讦皆遇害，城”
遂陷。知临淄县陆有常率民兵拒守，死于阵。知益都
县张侃、千乘县丞丁兴宗亦死之。孝序谥《威愍》。